CELEX: C2005/057/21
Language: fi
Date: 2005-03-05 00:00:00
Title: Yhteisöjen tuomioistuimen tuomio, (ensimmäinen jaosto) 20 päivänä tammikuuta 2005, asiassa C-412/03 (Regeringsrättenin esittämä ennakkoratkaisupyyntö): Hotel Scandic Gåsabäck AB vastaan Riksskatteverket (Kuudes arvonlisäverodirektiivi — 2 artikla, 5 artiklan 6 kohta ja 6 artiklan 2 kohta — Aterioiden tarjoaminen työpaikkaruokalassa omakustannushintaa halvemmalla — Veron peruste)

5.3.2005   
            
            
               FI
            
            
               Euroopan unionin virallinen lehti
            
            
               C 57/11
            
         
      YHTEISÖJEN TUOMIOISTUIMEN TUOMIO,
   (ensimmäinen jaosto)
   20 päivänä tammikuuta 2005,
   asiassa C-412/03 (Regeringsrättenin esittämä ennakkoratkaisupyyntö): Hotel Scandic Gåsabäck AB vastaan Riksskatteverket (1)
   
   (Kuudes arvonlisäverodirektiivi - 2 artikla, 5 artiklan 6 kohta ja 6 artiklan 2 kohta - Aterioiden tarjoaminen työpaikkaruokalassa omakustannushintaa halvemmalla - Veron peruste)
   (2005/C 57/21)
   Oikeudenkäyntikieli: ruotsi
   Asiassa C-412/03, jossa on kyse EY 234 artiklaan perustuvasta ennakkoratkaisupyynnöstä, jonka Regeringsrätten (Ruotsi) on esittänyt 29.9.2003 tekemällään päätöksellä, joka on saapunut yhteisöjen tuomioistuimeen 3.10.2003, saadakseen ennakkoratkaisun asiassa Hotel Scandic Gåsabäck AB vastaan Riksskatteverket, yhteisöjen tuomioistuin (ensimmäinen jaosto), toimien kokoonpanossa: jaoston puheenjohtaja P. Jann sekä tuomarit K. Lenaerts (esittelevä tuomari), J. N. Cunha Rodrigues, E. Juhász ja M. Ilešič, julkisasiamies: D. Ruiz-Jarabo Colomer, kirjaaja: hallintovirkamies K. Sztranc, on antanut 20.1.2005 tuomion, jonka tuomiolauselma on seuraava:
   Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17 päivänä toukokuuta 1977 annetun kuudennen neuvoston direktiivin 77/388/ETY 2 artiklaa, 5 artiklan 6 kohtaa ja 6 artiklan 2 kohdan b alakohtaa on tulkittava niin, että niiden kanssa ristiriidassa on kansallinen lainsäädäntö, jonka mukaan tavaran tai palvelun ottamisena omaan käyttöön on pidettävä liiketoimea, josta on todella suoritettu vastike, vaikka tämä vastike on luovutetun tavaran tai suoritetun palvelun omakustannushintaa alhaisempi.
   
      (1)  EUVL C 289, 29.11.2003.